དགུང་ལོ་བདུན་ནས་རྒྱ་བོད་གཉིས་ཀྱི་ཡི་གེ་འབྲི་ཀློག་དང་ཨང་རྩིས་བཅས་ལ་སློབ་གཉེར་གནང་།དགུང་ལོ་དགུའི་ཐོག་བླ་མ་རྡོ་རྗེའི་མདུན་ནས་རབ་ཏུ་བྱུང་།དེ་ནས་དཔལ་ལྡན་ས་སྐྱའི་ནང་ཚན་ངོར་ལུགས་ཀྱི་ཆོ་ག་ཕྱག་ལེན་སྐོར་སྦྱངས་པ་མཐར་ཕྱིན་པར་མཛད་པ་མ་ཟད་དབུ་མཛད་དང་དགེ་རྒན་གཅིག་ལྕོགས་ལོ་གསུམ་ཙམ་གྱི་ཕྱག་ལས་གནང།དེ་དག་གི་རིང་དུས་ཚོད་གང་ཡོད་དང་བཤད་གྲྭར་མ་ཞུགས་བར་སྐྱབས་རྗེ་ངོར་ཀླུ་ལྡིང་མཁན་རིན་པོ་ཆེའི་མདུན་ནས་བསྙེན་རྫོགས་ཀྱི་སྡོམ་པ་མནོས་ཤིང་།སྤྲུལ་སྐུ་འཆི་མེད་རྡོ་རྗེའི་མདུན་ནས་ལམ་འབྲས་ཚོགས་བཤད་སོགས་གསུང་ཆོས་མང་དུ་ཞུས།དཔལ་ལྡན་ས་སྐྱའི་ཡི་དམ་ལྷ་ཡི་བསྙེན་མཚམས་ཡང་མང་དུ་བཞུགས་མཛད།